**Мектеп жанынан ұйымдастырылған "Айгөлек" жазғы сауықтыру лагерінің ашылу салтанатты сценарийі**  
Күні: 01.06.2017 жыл   
Бақытты балалық шақ!  
/ Лагерьдің ашылу салтанаты/  
Бақшаға біз гүл ексек,  
Балдырғаным, сен үшін,  
бақытыңды жыр етсек,  
Балдырғаным, сен үшін  
Жігіт болар,күні ертең  
Балдырғаным, гүл еркем  
Бақытты бол,өсе бер,  
Құтты болсын мерекең!  
Құрметті ұстаздар мен ата-аналар және оқушылар, бүлдіршіндер !  
Бүгінгі мектеп жанынан ашылып отырған «Айгөлек» жазғы сауықтыру лагеріне қош келдіңіздер!  
1-маусым - Халықаралық балаларды қорғау күніне арналған «Бақытты балалық шақ!» атты ертеңгілігімізді бастауға рұқсат етіңіздер!  
(Гимн ойналады.)  
Балалар бүгін сендердің мерекелерің «Қандай күн?»  
«1-маусым - Халықаралық балаларды қорғау күні»(хормен)  
- Балаларды қорғау дегеніміз - әрбір сәбидің тыныштығын қорғау,тәтті ұйқысын бұзбау,алаңсыз күлкісін тоқтатпау деген сөз.  
Қымбатты балалар! Бүгінгі мерекелеріңіз құтты болсын! Отбасынан басталған бақытты балалық шақтарың Отанның ортан қолдай азаматы болуға жетелеуін тілейміз.  
Құттықтау сөз кезегін мектеп директоры Тлеужанов Талғат Бексұлтанұлына береміз.  
Қабыл алшы өнерлерін баланың,  
Тілектері орындалсын ананың.  
Кешегі өткен арамыздан жыр төгіп,  
Өздеріңсің жалғастырар бабамның.  
Біз өнерсіз баламыз ба?!  
Көрсін аға апалар  
Көрсін папа,мамамызда  
Ырза болсын балалар  
  
Ән: «Біз бақытты баламыз!»  
  
Ән көмейден төгілді  
Қайғы бұлты шегінді  
Балалармен дүние  
Көрікті де көңілді   
Әбдібек Айдананың орындауында «Айгөлек» әні.   
Қабыл алыңыздар  
  
Жан иірімі біле білсең би деген  
Кімдерің бар биді ұнатып сүймеген  
Қазағымның би өнерін паш етіп  
Алдымызда аруымыз билеген  
« Атамекен » әні. Орындайтын: Өмірбек, Аяжан  
Өнерлі өрге жүзер талаптанып,  
Қыран биік самғайды қанат қағып.  
Адам үшін парызымыз ғой өнер іздеу  
Жүрген соң адам деген атақты алып  
Ән: «Ертегілер». Орындайтын: Ағиса  
Ертегіден қойылым.   
«Жабайы қаздар» ертегісі.  
  
  
Арай:  
Әнші болғым келеді бұлбұлдайын  
Әміредей болуды армандаймын  
Қанатымды қондырып ұшқан кезде  
Арманыма жақындап қалғандаймын.  
Жүргізуші:  
Теңіздей тербетіліп көл бетінде,  
Бишілер билеп кетті тербетіле.  
Аққудай қалықтаған теңіздегі,  
Бишілер өнерлерін көрсетуде  
«Қара жорға» биі.  
Өнерлі жастарды қошеметпен қарсы алыңыздар!  
Салтанат:  
Жамандықтан сақтандырып,  
Жақсы ісімді мақтан қылып.  
Мәпелеген ақ мамамды,  
Жүрсем деймін мақтандырып.  
«Ақ мамам»әні. Орындайтын:   
Мың бұралған арулар аңдап басып,  
Келеді міне ортаға толқы, тасып  
Аруларын сыйлаған, халқым менің,  
Көңілді қошеметпен қарсы алайық!  
Жүргізуші:  
Жүздеріңнен көрем шаттық арайын  
Осылай болсын, әрбір күнің әр айың  
Қадамдарың сәтті болсын, балалар  
Тілектерің қабыл болсын ағайын!  
  
«Бақытты балалық шақ!!» атты ертеңгілігімізді қорытындылау үшін сөз кезегін мектеп директорының тәрбие жұмысы жөніндегі орынбасары Манапов Нұржан береміз.

Қымбатты балалар! Сендерді бүгінгі мерекенің келесі станцияларына қонаққа шақырамыз.

**1- станция:** «Туған жерім- табиғатың қандай көркем»- асфальтқа сурет салу

**2- станция**: «Көңілді әуен толқынында»- бүгінгі мерекеге қатысушылардың арасында бидің бірнеше түрлерінен сайыстар өткіземіз.

**3-станция**: «Спорт- денсаулық кепілі»- әр түрлі спорттық жарыстар.

Балалар лагерге өтіп, лагердің күн тәртібімен танысады